**Együttműködési megállapodás**

AZ ISKOLAI KÖZÖSSÉGI SZOLGÁLAT KÖZÖS LEBONYOLÍTÁSÁRÓL

amelyet egyrészről az iskola: BGSZC Békésy György Technikum  
székhely: 1174 Budapest, Széchenyi u.9-11  
Képviselő: Dr. Nagyné Walzer Mária  
OM-azonosító: 203061  
**a továbbiakban: Iskola**

másrészről:   
Név:   
Székhely:   
Képviselő:   
**a továbbiakban: Szervezet  
Együttesen: Felek.**

1. Az Iskola részéről a program felelőse és kapcsolattartója

Farkas Csilla elérhetőségei: 256-1673 csilla.farkas@bekesy-iskola.hu

1. A Szervezet részéről a program felelőse, mentora és kapcsolattartója:

Név:

Elérhetőségek:

1. **A megállapodás előzményei, körülményei, célja:**

A Szakképzési törvény végrehajtásáról szóló 12/2020. kormányrendeletben foglaltaknak megfelelően az iskolai közösségi szolgálat megszervezésében a Felek az e megállapodásban rögzítettek alapján együttműködnek. A Felek kölcsönösen törekednek arra, hogy az érintett tanulók teljesíteni tudják az 50 órás kötelezettségüket.

1. **A fogadó szervezetnél ellátható feladatok felsorolása:**

1. **Az Iskola kötelezettségei, vállalásai:**

Tanítási időn kívül 9-12. osztályos tanulók önkéntes közösségi munkában vesznek részt.

1. **A Szervezet kötelezettségei, vállalásai**

*6.1. A fogadó Szervezet köteles biztosítani:*

a) az egészséget nem veszélyeztető és biztonságos tevékenységhez szükséges feltételeket,

b) ha szükséges, pihenőidőt,

c) a közösségi szolgálattal összefüggő tevékenység ellátásához szükséges tájékoztatást, az ismeretek megszerzését,

d) a tizennyolcadik életévét be nem töltött tanuló, illetve a korlátozottan cselekvőképes nagykorú tanuló esetén a közösségi szolgálati tevékenység folyamatos felügyeletét.

6.2. Ha a jelen megállapodás másként nem rendelkezik, a fogadó Szervezet gondoskodik a közösségi szolgálati tevékenység ellátása érdekében szükséges utazásról, szállításról, szállásról és étkezésről. A programmal kapcsolatban esetlegesen felmerülő költségek kötelezettségvállalója a fogadó Szervezet.

6.3. Ha az utasítás végrehajtása kárt idézhet elő, a tanuló köteles erre az utasítást adó figyelmét felhívni. A tanuló nem felel az általa okozott kárért, amennyiben figyelem felhívási kötelezettségének eleget tett.

6.4. A tanuló által a közösségi szolgálat során végzett tevékenységgel összefüggésben harmadik személynek okozott kárért a fogadó szervezet felel. Amennyiben a kárt a tanulónak felróható magatartás okozta, − a jelen szerződésben eltérő rendelkezés hiányában − a fogadó szervezet a tanulótól követelheti kárának megtérítését.

*6.5. Amennyiben a tanuló bizonyítja, hogy:*

a) a testi sérüléséből, illetve egészségkárosodásából eredő kára,

b) a tulajdonában vagy használatában álló, a közösségi szolgálattal összefüggésben végzett tevékenység ellátásához szükséges dologban a közösségi szolgálati tevékenység végzésének helyén keletkező kára a Szervezettől kapott utasítással összefüggésben következett be, a fogadó partner akkor mentesül a felelősség alól, ha bizonyítja, hogy a kárt elháríthatatlan ok vagy kizárólag a tanuló elháríthatatlan magatartása okozta. A fogadó Partnernek nem kell megtérítenie a kárnak azt a részét, amely a tanulónak felróható magatartásából származott.

**7. A Felek elállási, felmondási joga**

7.1. A Felek a jelen megállapodástól való elállásra vagy a megállapodás azonnali hatályú felmondására jogosultak, ha: a jelen megállapodásban a megvalósításra meghatározott kezdő időponttól számított három héten belül a tevékenység nem kezdődik meg, vagy a Felek a nekik felróható okból nem kezdeményezik, vagy a jelen megállapodásban meghatározott feladat megvalósítása meghiúsul, tartós akadályba ütközik, vagy a jelen megállapodásban foglalt ütemezéshez képest jelentős késedelmet szenved, vagy a Felek valamelyike a neki felróható okból megszegi a jelen megállapodásból, illetve az azzal kapcsolatos jogszabályokból eredő kötelezettségeit, és ennek következtében a jelen megállapodásban meghatározott feladat szabályszerű megvalósítását nem lehet nyomon követni.

7.2. A Felek rögzítik továbbá, hogy a jelen megállapodással összefüggő adatok nem minősülnek üzleti titoknak, nem tarthatóak vissza üzleti titokra hivatkozással, amennyiben azok megismerését vagy nyilvánosságra hozatalát közérdekből elrendelik.

7.3. A Felek a jelen megállapodásból eredő esetleges jogvitákat elsősorban tárgyalásos úton kötelesek rendezni. A jelen megállapodásban nem vagy nem kellő részletességgel szabályozott kérdések tekintetében a magyar jog szabályai – elsősorban a Polgári törvénykönyv – az irányadók.

A felek a jelen, 2 oldalból álló megállapodást elolvasták, megértették, és mint akaratukkal mindenben megegyezőt, jóváhagyólag írták alá. A jelen megállapodás 2 darab eredeti, egymással teljes egészében megegyező példányban készült, amelyből 1 darab az Iskolánál, 1 darab a Szervezetnél marad.

Budapest, ………………………………….

……………………………………. ……………………………………..

az Iskola részéről a Szervezet részéről